Mizgin Ay. Mizgin Ay (2000-yil 22-iyunda tug'ilgan) kurd- yengil atletikachisi bo'lib, 100 m, 200 m va 400 m masofalarga yugurish musobaqalarida Turkiya sharafini himoya qiladi. Yoshligi. Mizgin Ay 2000-yil 22-iyunda Turkiyaning janubi-sharqidagi Batman shahrida tug'ilgan. Boshlang'ich maktabda o'qib yurgan paytlaridayoq yugurishni boshlagan. O'n yoshida uning qisqa masofaga yugurishdagi iste'dodi kashf qilingan. Ikki yil o'tgach, yengil atletika musobaqalarida qatnashgan. 2014-yilda ishtirok etgan barcha musobaqalarda g'alaba qozonib, oltita oltin medal sohibiga aylangan. 16 yoshida Fenerbahche Athletics jamoasiga qo'shilgan. Faoliyati. Ay 2017-yili Keniya poytaxti Nayrobida boʻlib oʻtgan yengil atletika boʻyicha yoshlar oʻrtasidagi jahon chempionatida 100 m ga yugurishda oltin medal va 200 m masofaga yugurishda bronza medalini qoʻlga kiritgan. 2017-yilda Ozarbayjon poytaxti Boku shahrida bo‘lib o‘tgan Islom birdamlik o‘yinlarida 100 metrga yugurishda bronza, 4x400 metrga yugurish bo‘yicha yana bir bronza medalini qo‘lga kiritgan. 2018-yilda Turkiyaning Istanbul shahrida o‘tkazilgan 23-Bolqon yengil atletika yopiq inshootlarida o‘tkazilgan chempionatining 60 metrga yugurish bahslarida oltin medalni qo‘lga kiritgan. 7.38 natija bilan U20 o'rtasida yangi milliy rekord o'rnatgan. 2019-yili Turkiyaning Erzurum shahrida boʻlib oʻtgan Xalqaro sprint va estafeta kubogida 100 m masofaga yugurish boʻyicha oltin medalni qoʻlga kiritgan. 2020-yilda Turkiyaning Istanbul shahrida oʻtkazilgan 25-Bolqon yopiq inshootlardagi yengil atletika chempionatida 60 metrga yugurish boʻyicha kumush medalni qoʻlga kiritgan.